קייל קוריץ'

קייל מת'יו קוריץ' (באנגלית: Kyle Matthew Kuric; נולד ב-25 באוגוסט 1989) הוא כדורסלן אמריקאי-סלובקי המשחק בזניט סנקט פטרבורג מהליגה המאוחדת של VTB בעמדות הקלע והסמול פורוורד. קוריץ' הוא ממוצא סלובקי, ויש לו גם דרכון סלובקי. קוריץ' רשם כסיניור, תלמיד בשנתו האחרונה, ממוצעים של 20.8 נקודות, 6.7 ריבאונדים, 1.8 חטיפות ו-1.3 חסימות. קוריץ' הוביל את בית ספרו, ממוריאל באוונסוויל, אינדיאנה, לאליפות אזורית ראשונה זה 12 שנה. קוריץ' נבחר לשחקן השנה ב-2008, חבר בחמישיית העונה של AP בכל אינדיאנה ודורג במקום ה-147 ברשימת 150 השחקנים המובילים במחזור 2008 של ESPN. הוא נבחר לקבוצת האולסטאר של אינדיאנה ב-2008. לאחר התיכון הוא חתם על מכתב הצהרה לשחק באוניברסיטת לואיוויל. קוריץ' ראה מעט דקות משחק בשנה הראשונה שלו בעיקר כי שיחק בעמדה של טרנס ויליאמס, שנבחר במקום ה-11 בדראפט ה-NBA של 2009. המשחק הבולט ביותר של קוריץ' הגיע כסופומור (שחקן בשנתו השנייה) במהלך משחק הגמר של לואיוויל נגד סירקיוז המדורגת ראשונה. הוא קלע 22 נקודות, כולן במחצית השנייה, כדי להוביל את לואיוויל לניצחון. הוא הוסיף שלושה ריבאונדים, שני אסיסטים, חטיפה וארבע הטבעות תוך כדי קליעה ב-9 מ-11 מהשדה (4 מ-6 מהשלוש). קוריץ' סיים את עונת הג'וניור, השלישית שלו, כסגן מלך הסלים של לואיוויל שהצליחה מעל הציפיות. הקרדינלס סיימו את העונה עם מאזן של 25-10 ומדורגים במקום ה-11. הם הגיעו למקום השלישי בעונה הסדירה של ביג איסט והגיעו לגמר טורניר הביג איסט, שם הפסידו לאוניברסיטת קונטיקט. הקרדינלס דורגו במקום הרביעי בטורניר ה-NCAA, אך הודחו בסיבוב הראשון על ידי המדורגת ה-13, אוניברסיטת מורהד סטייט. בעונה הסדירה העמיד קוריץ' ממוצעים של 15.1 נקודות ו-5.8 ריבאונדים ב-13 המשחקים האחרונים, כשהוא קולע 34 מ-74 מהשלוש (45.9%) ו-53.8% מהשדה. הוא היה שלישי באזור באחוזי השלשות (44.9%, 70 מ-156) והיה שביעי באחוז סלי השדה (51.4%). קוריץ' קלע את הסל המנצח ארבע שניות לסיום והשלים ריצת 24–5 מול מרקט גולדן איגלס. הטבעה של קוריץ' בשניות האחרונות של המחצית הראשונה נגד נוטרדאם נבחר ל"דאנק השנה של פאפא ג'ונס" 2011, עם 45% מהקולות בסקר. קוריץ' נבחר לקפטן המשותף של קבוצת הכדורסל של אוניברסיטת לואיוויל 2011–2012 יחד עם פייטון סיוה וכריס סמית'. קוריץ' היה הקלע המוביל במהלך עונת הסיניור שלו. הקרדינלס זכו בטורניר הביג איסט וקוריץ' נבחר לחמישיית הטורניר. לואיוויל עלתה לפיינל פור טורניר אליפות המכללות לאחר קאמבק בניצחון על פלורידה במשחק רבע הגמר, אך הפסידה לקנטקי בחצי הגמר. לאחר ששיחק בלואיוויל, בחטיבה I של ה-NCAA, התחיל קוריץ' את הקריירה המקצוענית שלו ב-2012, במועדון ליגת העל הספרדית אסטודיאנטס מדריד, שם שיחק במשך שתי עונות, עד שחתם בגראן קנריה ב-31 ביולי 2014. קוריץ' שיחק בקבוצת ליגת הקיץ של פיניקס סאנס 2016 בלאס וגאס. הוא חזר לגראן קנריה לעונת 2016/17. גראן קנריה זכתה בסופרקופה הספרדי 2016 בספטמבר, וקוריץ' נבחר ל-MVP של הטורניר. ב-5 ביולי 2017, קוריץ' חתם על חוזה לשנתיים במועדון הרוסי זניט סנקט פטרבורג. ב-18 ביולי 2018 קוריץ' חתם על חוזה לשנתיים בברצלונה מליגת ה-ACB והיורוליג לאחר שהגיע להסכם שחרור עם זניט. הוא קלע 9.4 נקודות בממוצע למשחק ביורוליג ב-2019/2020. ב-7 ביולי 2020 חידש קוריץ' רשמית את חוזהו במועדון הספרדי עד 2023. קוריץ' נולד בפנסילבניה, אך גדל באוונסוויל, אינדיאנה. יש לו אחות אחת, קייטי, שהייתה שוערת בקבוצת כדורגל הנשים של אוניברסיטת לואיוויל. אביו של קוריץ' הוא נוירוכירורג, ואמו היא אחות מוסמכת. קוריץ' התחתן עם טארנה מומני קוריץ' ב-5 ביולי 2013. הוא אב לבנים תאומים ובת. ב-5 בנובמבר 2015 עבר קוריץ' ניתוח להסרת גידולים במוח שאובחנו יומיים קודם לכן. בסופו של דבר הוא עבר שני ניתוחים נוספים כדי לשלוט בנפיחות המוח ולהכניס שתל גולגולת. הוא חזר לשחק חמישה חודשים לאחר הניתוח וקלע 3 מ-4 מהשלוש במשחק הראשון שלו בגראן קנריה. ב-7 בספטמבר 2020, קוריץ' עבר הליך כירורגי להחלפת שתל הגולגולת שהושתל ב-2015 ונסדק כתוצאה מהתנגשות באימון. הוא חזר להתאמן עם ברצלונה באוקטובר 2020. מדיה וקבצים בנושא קייל קוריץ' בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת העל הספרדית בכדורסל (בספרדית) "nombre completo: Kyle Matthew Kuric nacionalidad | licencia: SVQ | EUR {{in lang|es}}". אורכב מ-המקור ב-2014-12-05. נבדק ב-2016-09-25. Kyle Kuric, un cañonero para el Herbalife Gran Canaria at ACB.com (בספרדית). Kyle Kuric player bio Courier Press Memorial's 12-year sectional drought is over. Courier Press Memorial's Kuric lived up to all the hype. Courier Journal Kuric writes final legend of the Hall. Louisville rocks No. 1 Syracuse in Freedom Hall finale Kuric scores 22 after half. Big East Season Summary. 2010–11 Basketball Information Louisville's Kyle Kuric Named the 2011 Papa John's Dunk of the Year. UofL basketball web site Kyle Kuric sign for Estudiantes at Spanish league website (בספרדית). Herbalife Gran Canaria inks Kuric.; EuroCup Basketball, 31 July 2014. "Zenit inks All-EuroCup scorer Kuric to two-year deal". Eurocupbasketball.com. 5 ביולי 2017. נבדק ב-5 ביולי 2017. {{cite news}}: (עזרה) "Kyle Kuric, a great scorer for Barça Lassa | FC Barcelona". FC Barcelona. 18 ביולי 2018. נבדק ב-18 ביולי 2018. {{cite news}}: (עזרה) "Barcelona signs Kyle Kuric to contract extension". Sportando. 7 ביולי 2020. נבדק ב-7 ביולי 2020. {{cite web}}: (עזרה) "Ex-L'ville star Kuric diagnosed with brain tumor". ESPN. 3 בנובמבר 2015. נבדק ב-5 בנובמבר 2015. {{cite web}}: (עזרה) Crawford, Eric (10 בנובמבר 2015). "Kuric off ventilator as condition improves following brain surgery". Louisville, KY: WDRB. ארכיון מ-12 בנובמבר 2015. נבדק ב-10 בנובמבר 2015. {{cite news}}: (עזרה)